«Театрхэм я уардэунэм» и ухуэныгъэр нагъэсын папщIэ
Къэбэрдей-Балъкъэрым федеральнэ бюджетым щыщу сом мелуан 750-м щIигъу къратынущ, Налшык щащI «Театрхэм я уардэунэр» и кIэм нагъэсын папщIэ.
Урысей Федерацэм и Президент Путин Владимир 2019 гъэм щэкIуэгъуэм и 29-м Налшык щригъэкIуэкIауэ щытащ Лъэпкъ зэхущытыкIэхэмкIэ советым и зэIущIэ. Абы зыщытепсэлъыхьа Iуэхухэр зэфIэгъэкIыным хуэунэтIа пщэрылъ пыухыкIахэр щищI унафэм Iэ тридзащ къэралым и УнафэщIым.
Путин Владимир Урысейм ФинансхэмкIэ и министерствэм къалэн щищIащ федеральнэ бюджетым щыщу 2020 гъэм сом мелуан 279,0-рэ, 2021 гъэм сом мелуан 479,6-рэ УФ-м ЩэнхабзэмкIэ и министерствэм хуиутIыпщыну, Налшык щащI «Театрхэм я уардэунэр» яухыным трагъэкIуэдэн папщIэ. Пщэрылъыр щызэфIагъэкIын хуей пIалъэу 2020 гъэм и гъатхэпэм и 1-р яхуигъэуващ.
КъБР-м и Iэтащхьэмрэ Правительствэмрэ я пресс-IуэхущIапIэ.
